open-index/open-wikipedia-markdown huggingface dataset:
Nicolas Kivistö

**Nicolas Kivistö** (s. 27. maaliskuuta 1988 Helsinki) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Kivistö on pelannut Veikkausliigassa kuusi ottelua Valkeakosken Hakassa kaudella 2009. Hän oli liigaotteluissaan kerran avauskokoonpanossa ja tuli viidesti vaihdosta kentälle. Kivistön ensimmäinen liigaottelu oli 22. huhtikuuta 2009 pelattu Vaasan Palloseura–Haka, joka päättyi 0–1. Lisäksi Kivistö on aiemmin pelannut Ykköstä Klubi 04:ssä (2006–2007), FC Viikingeissä (2008) ja PK-35 Vantaassa (2011) sekä Kakkosta Klubi 04:ssä (2005), Gnistanissa (2006), Someron Voimassa (2010), Kiffenissä (2012) ja Atlantis FC:ssä (2013).

## Lähteet
Vitali Bojarov

**Vitali K. Bojarov** (s. 1928 Neuvostoliitto) oli PGU:n (eli KGB:n ulkomaantiedustelun) vastavakoiluhallinnon päällikkö ja KGB:n värvääjä. Hän on syntyään isän puolelta mordvalainen ja äidin puolelta ukrainalainen.

Uransa alkuvaiheet Bojarov vietti Ukrainassa radiotiedustelun ja vastavakoilun tehtävissä. Vuonna 1956 hän toimi Unkarissa ja 1961 Moskovassa. Hän koetti palvella ulkomailla vuosina 1963–1965 KGB:n vastavakoilun KR-linjalla diplomaattipeitteellä Britanniassa. Hänet kuitenkin karkotettiin Britanniasta eikä hän päässyt yrittämään toista kertaa, vaan palveli Moskovassa KGB:n ulkomaantiedustelun (PGU:n) ulkoisen vastavakoilun päällikkönä. Hänen saatuaan värvättyä Suomessa Suojelupoliisin (Supo) päällikön Arvo Pentin KGB:hen, hänet ylennettiin KGB:n toisen päähallinnon VGU:n (eli ulkomaiden lähetystöjen, tiedustelijoiden ja muidenkin ulkomaalaisten valvonta Neuvostoliitossa) päällikön sijaiseksi.
VGU:n päällikön sijaisena hänen sotilasarvokseen tuli kenraaliluutnantti vuonna 1981. Vuonna 1985 hän siirtyi päällikön sijaiseksi ja myöhemmin päälliköksi Neuvostoliiton tulliin. Eläkkeelle hän jäi vuonna 1991, juuri ennen Janajevin juntan kaappausyritystä ja Neuvostoliiton loppua.

Suojelupoliisin kylmän sodan ajan historian kirjoittaneen Kimmo Rentolan mukaan peitenimi ”Maurin” eli Supon päällikön Arvo Pentin vuonna 1973 KGB:hen värvännyt Bojarov teki juuri vuonna 1973 KGB:ssa urallaan ratkaisevan hyppäyksen ylöspäin, kyseisen tapauksen siivittämänä. Vitali Bojarov kirjasi raporttiinsa, että ”Mauri” eli Arvo Pentti ”suostui erittäin luottamukselliseen yhteistyöhön KGB:n kanssa Nato-maiden (etenkin USA:n ja Englannin) tiedustelupalvelujen toiminnan paljastamiseksi, kun ne toimivat Suomessa tai Suomesta käsin tarkoituksena vahingoittaa Neuvostoliiton ja Suomen suhteita tai Neuvostoliittoa, sen edustajia ja laitoksia”.

## Lähteet
Waltendorf

**Waltendorf** on itavaltalaisen Grazin kaupungin 9. kaupunginosa. Sen rajanaapuripiirejä ovat Ries pohjoiseen, St. Peter etelään ja St. Leonhard länteen. Kaupunginosa on pinta-alaltaan 4,48 neliökilometrin suuruinen, ja siellä asuu noin 11 619 ihmistä. Postinumeroista Waltendorfissa on 8010, 8042, 8043 ja 8047. Kaupunginosassa sijaitsee muun muassa kaksi pientä linnaa Schloss Lustbühel ja Hallerschloss sekä kirkko Rupertikirche Höhenrainissa.
Vinylideenikloridi

**Vinylideenikloridi** eli **1,1-dikloorieteeni** (C2H2Cl2) on kloorattuihin alkeeneihin kuuluva orgaaninen yhdiste. Yhdistettä käytetään polymeeriteollisuudessa muovien valmistamiseen.

## Ominaisuudet
Vinylideenikloridi on huoneenlämpötilassa väritöntä, helposti haihtuvaa ja makeahkolta tuoksuvaa nestettä. Yhdiste liukenee vain vähän veteen, mutta paremmin moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Vinylideenikloridi on hyvin reaktiivinen yhdiste ja polymerisoituu helposti. Tämän vuoksi tuotteeseen lisätään inhibiittoreiksi fenoli-, amino- tai rikkiyhdisteitä. Yhdiste myös hapettuu helposti. Kuumennettaessa noin 400 °C:n lämpötilaan vinylideenikloridi hajoaa vetykloridiksi ja kloorietyyniksi.

## Valmistus ja käyttö
Vinylideenikloridia voidaan valmistaa kuumentamalla 1,1,1-trikloorietaania. Tyypillisempi valmistusmenetelmä on kuitenkin 1,1,2-trikloorietaanin dehydrohalogenointi joko neste- tai kaasufaasissa. Nestefaasissa yhdistettä valmistetaan 1,1,2-trikloorietaanin ja natriumhydroksidin vesiliuoksen välisellä reaktiolla ja muodostuva vinylideenikloridi puhdistetaan strippaamalla ja tislaamalla. Reaktiota voidaan nopeuttaa faasinsiirtokatalyyttien avulla. Toinen tapa valmistaa yhdistettä 1,1,2-trikloorietaanista on kaasufaasissa tapahtuva terminen krakkaus. Nestefaasissa tapahtuvan reaktion etuna on sen korkeampi selektiivisyys vinylideenikloridin suhteen ja tässä prosessissa tapahtuu kaasufaasissa tapahtuvaan reaktioon verrattuna vähemmän 1,2-dikloorieteenin ja kloorieteenin muodostumista. Kaasufaasissa tapahtuvan reaktion etuna on, että sivutuotteena muodostuva vetykloridi voidaan helposti erottaa ja käyttää uudelleen muissa prosesseissa.

Vinylideenikloridia käytetään pääasiassa polymeeriteollisuuden raaka-aineena. Siitä saatavaa homopolymeeriä polyvinylideenikloridia voidaan käyttää muun muassa elintarvikkeiden pakkaamiseen. Yhdistettä käytetään myös muiden muovilaatujen valmistukseen komonomeerinä esimerkiksi vinyylikloridin, akryylinitriilin, metakryylinitriilin ja metakrylaattien kanssa. Vinylideenikloridia voidaan käyttää myös klooriasetyylikloridin valmistukseen.

## Lähteet

## Aiheesta muualla
*Toxin and Toxin Target Database (T3DB): 1,1-Dichloroethene 
*Kyoto Encyclopedia of Genes and Genomes (KEGG): 1,1-Dichloroethylene 
*ChemBlink: 1,1-Dichloroethylene
Adroit-luokka (hävittäjä)

**Adroit-luokka** oli Ranskan laivaston neljäntoista hävittäjän () muodostama alusluokka.

## Alukset

## Lähteet

*
*

### Viitteet
Columelliaceae

**Columelliaceae** on pieni, vain viisi lajia käsittävä kasviheimo koppisiemenisten Bruniales-lahkossa.

## Tuntomerkit
Kasvit ovat puuvartisia. Silmut ovat suomuttomia. Lehdet sijaitsevat vastakkaisina pareina, joissa lehtikannat ulottuvat toisiinsa. Lehtilapa on hammaslaitainen. Kukinto on verson tai sen haaran päässä ja on viuhkomainen. Kukat ovat keskikokoisia. Ponnen lokeroside eli konnektiivi on hyvin kehittynyt, ja ponnen puoliskot eli teekat kiinnittyvät siihen koko pituudeltaan. Kussakin emilehdessä on paljon siemenaiheita. Hedelmä on verhiön suojaama ja monisiemeninen.

## Levinneisyys
Heimo on amerikkalainen ja kasvaa Costa Ricasta Chileen ulottuvalla alueella. Trooppisella vyöhykkeellä lajit rajoittuvat vuoristoon.

## Luokittelu
Heimossa on vain kaksi sukua, jotka ovat evoluutiossa eronneet toisistaan noin 64 miljoonaa vuotta sitten.

* 1. ***[[Columellia]]*** D.Don
** Suvun neljä lajia kasvavat Kolumbiasta Boliviaan ulottuvalla alueella Andeilla. Ne ovat kitkeränmakuisia. Lehtilavan hampaissa on tavallisesti kärkirauhaset. Kukissa on kaksi hedettä, joiden teekat ovat puolipallomaisia ja konnektiivit leveitä. Sikiäin on enimmältään kehänalainen, istukkatyyppi parietaalinen tai aksile, luotti leveän kaksiliuskainen ja melkein kuppimainen. Hedelmä on rakokota.
* 2. ***[[Desfontainia]]*** Ruíz & Pavón.
** *[[Desfontainia spinosa]]* on suvun ainoa laji. Se kasvaa Costa Ricasta Chileen ulottuvalla alueella ja on pensas, jolla on piikkihampaiset lehdet. Kukinto on tavallisesti surkastunut yksikukkaiseksi. Verhiö on kasvanut tyveltään yhteen, ja teriö on kontortti. Sen nieluun kiinnittyvät tukevapalhoiset heteet. Sikiäin on kehänalainen, yhdislehtinen, tavallisesti viidestä, harvoin kuudesta tai seitsemästä emilehdestä muodostunut. Istukkatyyppi on aksile, mutta kärjestä parietaalinen. Luotti on vain hieman laajentunut. Hedelmä on marja.

Heimon systemaattinen asema on pitkään ollut arvoitus. Cronquist (1981) sijoitti sen Rosales-lahkoon, Takhtajan (1997) Hydrangeales-lahkoon. *Desfontainia* on tavallisesti viety heterogeeniseen strykniinipähkinäkasvien (Loganiaceae) heimoon, jolle se ei ole mitään sukua.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* http://www.kew.org/science/tropamerica/neotropikey/families/Columelliaceae.htm 
* http://www.edenproject.com/visit-us/whats-here/plant-a-z/spiny-desfontainia
Pyhäjärvi (Kullaa)

**Pyhäjärvi** on Satakunnassa Ulvilan sijaitseva järvi, joka on Kullaan kuntakeskuksesta noin 2,5 kilometriä siitä luoteeseen.

## Maantiede
Järven pinta-ala on 179 hehtaaria ja sen pituus on 2,9 kilometriä ja leveys 950 metriä. Järvi on hyvin matala, sen keskisyvyys on vain noin 70 senttiä ja suurin syvyys noin kaksi metriä. Pyhäjärven rantaviiva on 8,1 kilometriä pitkä ja ranta on pääosin moreeni- ja kalliopohjaista metsämaastoa. Järven mataluuden takia rantakasvillisuus on hyvin runsasta ja avovesialaa on vain 15 hehtaaria. Järven luoteis-, luonais- ja etelärannoilla rantaan rajautuu avosuota ja rantavedessä kasvaa tiheä ruohikko. Rakennuksia on eniten Pyhäjärven länsirannalla, jota myötäillen kulkee valtatieltä 11 risteävä tie. Itärannalla järveen rajautuu muutama pelto.

Pyhäjärvi kuuluu Kullaanjoen säännöstelyn piiriin. Sen keskeisemmät järvet ovat Tuurujärvi, Joutsijärvi ja Palusjärvi. Pyhäjärven pintaa säädellään järven pohjoisosaan laskevan Palusjoen säänöstelypadon avulla. Pyhäjärvestä vedet laskevat edelleen järven eteläosasta lähtevää Pyhäjärvenjokea pitkin Kullaanjokeen. Palusjärven pohjaa pitkin kulkee raakavesiputki, jossa johdetaan vettä Harjakankaan tekopohjavesilaitokselle. Sen vaikutukset heijastuvat Palusjoen kautta myös Pyhäjärveen, joten järven veden laatu kuuluu velvoitetarkkailun piiriin ja sitä tarkkaillaan jatkuvasti, vaikka Pyhäjärveä ei käytetä raakaveden lähteenä.

## Vesistösuhteita
Järvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Pyhäjärven alue (35.144) kuuluu. Pyhäjärven valuma-alue on 21&nbsp;neliökilometriä, mistä on erotettu Palusjärven valuma-alue, jolloin todellinen valuma-alue on yhteensä 104,86&nbsp;neliökilometriä. Lisäksi Pyhäjärveen laskevat sen luoteispuolella olevan Palojärven vedet Palusjokeen yhtyvää Alhonojaa pitkin. Järven luusua sijaitsee järven kaakkoisrannalla, josta saa alkunsa 2,0 kilometriä pitkä Pyhäjärvenjoki, joka yhtyy Kullaanjokeen noin 9 kilometriä Joutsijärvestä alajuoksulle päin. Ainoa merkittävä tulo-oja on Pyhäjärven pohjoispuolella sijaitsevasta Palusjärvestä laskeva Palusjoki.

## Historiaa
Vuoden 1855–56 Kalmbergin kartastossa järven rantaviiva kulki eri lailla. Sille on siihen karttaan merkitty suuri saari. Järven vedenpintaa on selvästi laskettu.

## Lähteet
Maurizio Arrivabene

**Maurizio Arrivabene** (s. 7. maaliskuuta 1957 Brescia) on Formula 1 -talli Scuderia Ferrarin entinen tallipäällikkö. Hän aloitti marraskuussa 2014 Marco Mattiaccin jälkeen ja lopetti työnsä tallissa tammikuussa 2019.

Ennen Ferrari-uraansa Arrivabene toimi tupakkayhtiö Philip Morrisilla, joka on Ferrarin tukija Marlboro-merkkinsä kautta. Hän toimi Philip Morrisilla vuodesta 1997 asti ollen yhtiön varapresidentti. Marraskuussa 2014 Scuderia Ferrarin tallipäälliköksi siirtyneestä Arrivabenestä tuli tallin kolmas tallipäällikkö vuoden 2014 aikana.

Arrivabene on kuulunut Juventus FC:n, yhden Italian suurimmista jalkapalloseuroista, hallitukseen vuodesta 2012 alkaen.

Arrivabene on naimisissa Stefania Bocchin kanssa, joka toimii Kimi Räikkösen lehdistöavustajana. 

## Lähteet
* 

### Viitteet
Palojärvi (Ulvila)

**Palojärvi** on Satakunnassa Ulvilan Torisevanahteella sijaitseva järvi.

## Maantiede
Palojärven pinta-ala on 36,7&nbsp;hehtaaria ja sen pituus on 1,6&nbsp;kilometriä ja leveys 310&nbsp;metriä. Se on muodostunut Palusjärven länsipuolelle. Järven rantaviiva on 4,5&nbsp;kilometriä pitkä ja ranta on pääosin moreeni- ja kalliopohjaista metsämaastoa, mutta järven länsirannat ovat soistuneet paikoin avosoiksi. Länsipäässä sijaitsee halkaisijaltaan 200 metrinen Pikkuluoto, joka on sankan järviheinikon reunustamaa. Myös Isoluoto on ruohottunut ja jopa soistunut kiinni rantaan. Järven yli kulkee suurjännitelinja ja neljälle loma-asunnolle johtaa metsäautotiet. Länsiosassa sijaitsee metsästysmaja.

## Vesistösuhteita
Palojärvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella&nbsp;(35.14). Järven luusua sijaitsee järven kakkoisrannalla, josta saa alkunsa 5,5&nbsp;kilometriä pitkä Alhonoja, joka yhtyy Palusjokeen. Järven vedenpinnan korkeus on 32,8&nbsp;metriä mpy.

## Historia
Palojärven vedenpintaa on laskettu hieman. Viereinen Hosionjärvi kuivatettiin kokonaan.

## Lähteet
Tallinna 21. Kool

**Tallinna 21. Kool** tai **Tallinna XXI Kool** on koulu Tallinnassa, Virossa. Koulussa toimii sekä peruskoulu että lukio. Se sijaitsee osoitteissa Raua 6 ja Tartu mnt 23. Lukuvuonna 2024–2025 koulussa opiskeli yhteensä 1&nbsp;354 opiskelijaa.

Koulu perustettiin vuonna 1903 nimellä **Tallinn kroonualgkool No. 21**, jolloin koulurakennuksena toimi puinen rakennus osoitteessa J.Poska 6a. Lukukautena 1923–1924 opiskelijamäärä nousi niin että opetus siirrettiin uuteen koulurakennukseen. Rakennuksen arkkitehtina toimi Artur Perna. Sittemmin rakennusta on kunnostettu vuosina 2001–2003.

## Tunnettuja alumneja

* Maarja-Liis Ilus
* Piret Järvis
* Veiko-Vello Palm
* Katrin Siska
* Uku Suviste
* Karl-Erik Taukar
* Urve Tiidus

## Lähteet

## Aiheesta muualla
* Koulun viralliset sivut
Ryōhei Arai

**Ryōhei Arai** (s. 23. kesäkuuta 1991) on japanilainen keihäänheittäjä. Arain ennätys on lokakuussa 2014 Isahayassa heitetty 86,83. 

Arain edellinen ennätys oli hänen Hiroshimassa heittämänsä 85,48. Ensimmäisen kerran Arai heitti yli 80 metrin vuonna 2014. Ennen vuotta 2014 hänen ennätyksensä oli 78,19, joten vuoden 2014 aikana Arai paransi ennätystään yli kahdeksan metriä. Vuoden 2014 Aasian kisoista Incheonista Arai saavutti hopeaa tuloksella 84,42. Hän oli myös mukana vuoden 2013 kesäuniversiadeissa Kazanissa, joissa hän heitti vain 75,53 ollen kilpailun kahdeksas. 

Vuoden 2015 MM-kilpailuiden karsinnassa Pekingissä Arai heitti koko karsinnan toiseksi parhaan heiton 84,66 selviytyen finaaliin. Finaalissa Arai sijoittui yhdeksänneksi tuloksella 83,07 m. Rio de Janeiron olympialaisissa 2016 hän oli yhdestoista. Lontoon MM-kilpailuissa 2017 hän karsiutui loppukilpailusta. Hän sijoittui seitsemänneksi Jakartan Aasian kisoissa 2018. Dohan Aasian-mestaruuskilpailuissa 2019 hän saavutti pronssia tuloksella 81,93.

## Ennätykset

## Lähteet
Patrik Ženúch

**Patrik Ženúch** (s. 30. joulukuuta 1990) on slovakialainen keihäänheittäjä. Ženúchin ennätys on toukokuussa 2014 Košicessa heitetty 84,83. Ženúch edustaa VŠC Dukla Banská Bystricaa. 

Hän oli mukana vuoden 2013 Euroopan joukkuemestaruuskilpailuiden kolmosliigassa, jossa hän sijoittui kolmanneksi heitettyään 72,87. Ensimmäistä kertaa Ženúch heitti yli 80 metrin vuonna 2014. Hänen ennätyksensä ennen vuotta 2014 oli 79,52. Ženúch osallistui vuoden 2014 EM-kisoihin jääden karsintaan tuloksella 74,19. Lopputuloksissa Ženúch oli 23:s. Ženúch voitti sekajoukkuekilpailun kultaa vuoden 2015 Euroopan kisoista Bakusta voitettuaan keihäänheiton tuloksella 74,89.

## Ennätykset
* keihäänheitto: 84,83 (Košice 2014

## Lähteet

* 
* http://www.all-athletics.com/node/336797 
* http://www.european-athletics.org/athletes/group=z/athlete=149305-zenuch-patrik/index.html
Didymelaceae

**Didymelaceae** on yksisukuinen ja kolmelajinen kasviheimo, joka kuuluu koppisiemenisten Buxales-lahkoon. Lahkon toinen heimo on puksipuukasvit (Buxaceae), johon Didymelaceae toisinaan myös yhdistetään.

## Tuntomerkit
Heimon kasvit ovat ainavihantia puita, joilla on pienten kilpimäisten karvojen muodostama peite. Lehtiasento on kierteinen ja lehdet ovat ehyitä. Kasvit ovat kaksikotisia, yksineuvoiset ja pienet kukat sijaitsevat eri kasveissa. Hedekukat ovat kehättömiä ja niissä on kaksi hedettä, jotka ovat kasvaneet tyveltään yhteen. Emikukissa on suomumainen, mahdollisesti kehälehdeksi määriteltävä lehti ja yksi emilehti, jossa on tavallisesti yksi, harvoin kaksi siemenaihetta. Luotti on pitkä ja vino. Hedelmä on pieni luumarja, jonka sivulla on uurre. Siemenessä on vaippa eli arillus; endospermi puuttuu, alkio on kookas.

Kukat voivat sijaita parittain, jolloin niiden välissä on pieni kyhmy. Se saattaa olla muuntuneen ja surkastuneen viuhkon kärkikukan surkastuma.

## Levinneisyys
Heimo kasvaa Madagaskarin itäosassa. Fossiileja on löydetty Uudesta-Seelannista.

## Luokittelu
Heimossa on vain yksi suku (*[[Didymeles]]*), jossa on kaksi tai kolme lajia: *D. integrifolia*, *D. madagascariensis* ja *D. perrieri*.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Ylinen Mustajärvi

**Ylinen Mustajärvi** on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen *Tyvijärven valuma-alueeseen*, vaikka *Mustaoja* laskeekin Palusjärveen.

## Maantiede
Järven pinta-ala on 2,9 hehtaaria ja sen halkaisija on noin 100 metriä. Järven luusua sijaitsee järven etelärannalla, josta saa alkunsa 500 metriä pitkä laskuoja 40 senttimetriä alempaan Aliseen Mustajärveen.

Järven rantaviiva on 0,69 kilometriä pitkä ja ranta on pääosin avosuota.

## Lähteet
Alinen Mustajärvi

**Alinen Mustajärvi** on Satakunnassa Porin Noormarkussa sijaitseva järvi.

## Maantiede
Alinen Mustajärven pinta-ala on 1,3 hehtaaria ja pyöreähkön järven halkaisija on 210 metriä. Se sijaitsee matalien mäkien reunustamassa soistuneessa painaumassa. Järven rantaviiva on 0,46 kilometriä pitkä ja ranta on pääosin moreeni- ja kalliopohjaista metsämaastoa. Sen rannoilla on kaksi vapaa-ajan asuntoa ja maatila. Järvelle tulee tie Harjakankaan ja Lassilan väliseltä yhdystieltä 2560.

## Vesistösuhteita
Alinen Mustajärvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Harjunpäänjoen valuma-alueella (35.14), johon Tyvijärven valuma-alue (35.145) kuuluu. Järveen laskee kaksi ojaa. Toinen laskee Ylisestä Mustajärvestä ja toinen pellolta, jota kutsutaan Lahnajärveksi. Järven luusua sijaitsee järven etelärannalla, josta saa alkunsa noin neljä kilometriä pitkä Mustaoja. Järvi katsotaan kuuluvan Tyvijärven valuma-alueeseen vaikka Mustaoja laskeekin Palusjärveen.

## Lähteet
TCAS

**TCAS** eli **traffic collision avoidance system** on lentokoneisiin asennettu järjestelmä, jonka on tarkoitus estää lentokoneiden törmääminen toisiinsa ilmassa. TCAS toimii lennonjohdon tutkista riippumattomasti. TCAS vaatii toimiakseen sen, että molemmissa koneissa on toimiva transponderi.

## Historia

Kahden lentokoneen törmättyä Grand Canyonin yllä vuonna 1956 ryhdyttiin kehittelemään törmäysvaroitusjärjestelmiä, jotka toimisivat viimeisenä keinona silloin, kun lennonjohto ei pysty estämään törmäystä. Ensimmäiset järjestelmät eivät kuitenkaan toimineet kovin hyvin. 1970-luvun puolivälissä kehitelty Beacon Collision Avoidance System (BCAS) oli ensimmäinen järjestelmä, joka sai tiedon muiden koneiden suunnasta ja korkeudesta transponderien avulla. Pacific Southwest Airlinesin lennon 182 törmäys pienkoneeseen vauhditti järjestelmien kehittämistä entisestään. Vuonna 1981 FAA päätti kehitellä ensimmäisen TCAS:n aiemman BCAS:n pohjalta.

TCAS tuli pakolliseksi Euroopassa kaikille yli 15&nbsp;000&nbsp;kg:n painoisille vähintään 30-paikkaisille siviilikoneille vuonna 2002 ja 5&nbsp;700&nbsp;kg:n painoisille vähintään 19-paikkaisille koneille vuonna 2005. Kansainvälinen siviili-ilmailujärjestö teki törmäyksenestojärjestelmästä pakollisen kaikkialla maailmassa matkustaja- ja rahtiliikennekoneissa vuonna 2003.

## Toiminta

TCAS-näytöltä lentäjä näkee muiden koneiden sijainnit ja suunnat. TCAS antaa kahdenlaisia varoituksia, *Traffic Advisory* (TA) ja *Resolution Advisory* (RA). TA on varoitus lähellä olevasta liikkeestä. Jos koneet varoituksesta huolimatta lentävät toisiaan kohti, tulee RA-varoitus, joka on samalla järjestelmän sijaintien perusteella laskema ohje, mitä lentäjän tulee tehdä (esimerkiksi nousta tai laskeutua). RA-ohjeita voi tulla useita sijaintien ja suuntien muuttuessa. Koneiden TCAS-järjestelmät kommunikoivat toistensa kanssa ja pystyvät näin antamaan koordinoituja ohjeita, esimerkiksi toiselle koneelle ohjeeksi nousta ja toiselle laskeutua.

## Katso myös
* Überlingenin lento-onnettomuus

## Lähteet
Luettelo Irlannin laivaston aluksista

**Luettelo Irlannin laivaston aluksista** sisältää kaikki Irlannin laivaston palveluksessa olleet ja olevat alukset vuonna 1946 tapahtuneesta laivaston perustamisesta alkaen.

Näiden lisäksi on pääosin siviilien miehittämiä puolustusministeriön aluksia ja apualuksia:
*majakkalaiva *LÉ Granuaile* 2000
*proomut (rahtialukset): *John Adams* 1938–1981, *General McHardy* 1938–1971, *Sir John Wyndham* 1938–1968
*matkustaja-alukset: *Sir Cecil Romer* 1938–1986 An Slua Muirille nimettynä *Deiseachiksi*, *Raven* 1938–1985, *Jackdaw* 1938–1985
*tankkeri: *Chowl* (ent. *Crampin No.1*) 1938–1988
*satamavene: *Colleen* (ent. *Wuzzer*) 1930–1980
*jahti:*Asgaard* 1962–1967
*hinaaja *Seabhac* 1982
*matkustaja-alukset *Fainleog* 1982, *David F* 1988 ja *Fiach Dubh* 1985

## Lähteet
*Naval Service - LÉ Macha 

### Viitteet
Venus näköpiirissä

**Venus näköpiirissä** (*Venus Observed*) on brittiläisen näytelmäkirjailija Christopher Fryn kirjoittama komedia, joka sai kantaesityksensä vuonna 1949.

## Juoni
Ikääntyvä Altairin herttua on kutsunut kolme entistä rakastajatartaan katsomaan auringonpimennystä omasta observatoriostaan: kansanomaisen Jessien, brittiläisen pidättyväisen Hildan ja temperamenttisen näyttelijän Rosabelin. Herttua haluaisi poikansa valitsevan heidän joukostaan suosikkiäitipuolensa, mutta siitä ei tahdo tulla mitään. Kun itse nuoruus, Perpetua, ilmestyy paikalle, nuorukainen haluaa ehdottomasti hänet äitipuolekseen. Herttua hyväksyy tämän ja ilmentää muutenkin kykyä olla hyvä häviäjä ja luopua aiemmista saavutuksistaan.

## Lähteet
Mallisotilas

**Mallisotilas** (*Poster Girl*) on yhdysvaltalainen dokumenttielokuva vuodelta 2010. Mallisotilas kertoo Robynn Murraysta, joka liittyi syyskuun 11. päivän iskujen jälkeen Yhdysvaltain armeijaan ja palveli kersanttina Irakin sodassa. Sodan aikana Murraysta tehtiin Yhdysvaltain mediassa esimerkki mallisotilaasta, mutta sodan jälkeen hän palasi kotiin masennuksen ja posttraumaattisen stressihäiriön kanssa.

Mallisotilas oli ehdolla parhaan lyhytdokumentin Oscar-palkinnon saajaksi vuonna 2011, mutta hävisi lopulta elokuvalle *[[Strangers No More]]*. 

## Lähteet

## Aiheesta muualla
*  Ohjaajan sivut.
Valtakatu

**Valtakatu** voi tarkoittaa seuraavia:

* *[[Valtakatu (romaani)|Valtakatu]]* (*Main Street*), Sinclair Lewisin romaani vuodelta 1920
* Valtakatu, katu Hämeenkyrössä
* Valtakatu, katu Ikaalisissa
* Valtakatu, katu Kemissä
* Valtakatu, katu Lappeenrannassa
* Valtakatu, katu Porissa
* Valtakatu, katu Raumalla
* Valtakatu, katu Rovaniemellä
* Valtakatu, katu Valkeakoskella.
Ágios Kírykos

**Ágios Kírykos** (; myös *Ágios Kírikos*) on Kreikan kaupunki sekä samanniminen Ikarían kunnan kunnallisyksikkö (Δημοτική Ενότητα Αγίου Κηρύκου, *Dimotikí Enótita Agíou Kirýkou*) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 3&nbsp;511 ja varsinaisen Ágios Kírykoksen kaupungin väkiluku 2&nbsp;218 (vuonna 2011). Ágios Kírykos on Ikarían saaren pääkaupunki ja Ikarían kunnan kuntakeskus.

Ágios Kírykoksen kaupunki sijaitsee Ikarían kaakkoisrannikolla. Kunnallisyksikkö kattaa saaren koko itäosan. Asutus syntyi 1500- tai 1600-luvulla. Kaupunki on nimetty sen ja koko Ikarían suojeluspyhän Pyhän Kerykoksen mukaan.

Kaupungin nähtävyyksiin kuuluvat Pyhän Kerykoksen kirkko, vanhassa keskikoulussa toimiva Ágios Kírykoksen arkeologinen museo ja kansatieteellinen museo. Kaupungin rakennuskanta on yhdistelmä perinteistä ja uusklassista arkkitehtuuria. Kaupungissa sijaitsee toinen saaren kahdesta pääsatamasta. Satamassa on Ikarosta esittävä veistos. Ikarían lentoasema sijaitsee noin 12 kilometriä kaupungista koilliseen.

Ágios Kírykos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Évdiloksen ja Ráchesin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Kírykoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Évdilos

**Évdilos** () on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ευδήλου, *Dimotikí Enótita Evdílou*) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2&nbsp;749 ja varsinaisen Évdiloksen kylän väkiluku 501 (vuonna 2011).

Évdiloksen kylä sijaitsee Ikarían pohjoisrannikolla sen keskivaiheilla, noin 40 kilometriä saaren pääkaupunki Ágios Kírykoksesta luoteeseen. Kunnallisyksikkö käsittää saaren keskiosan. Kylä on syntynyt 1830-luvulla. Sen nimi viittaa hyvään näkyvyyteen. Se toimi Ikarían pääkaupunkina vuosina 1834–1912. Évdilos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Ráchesin kanssa, jolloin se muuttui uuden kunnan kunnallisyksiköksi.

Évdilos on Ikarían toinen merkittävä satamapaikka pääkaupungin ohella. Kylän rakennuskanta on yhdistelmä perinteistä, uusklassista sekä uutta mutta perinteitä kunnioittavaa arkkitehtuuria.

## Kunnallisyksikön osat

Évdiloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Diggy Down

**Diggy Down** on romanialaisartisti Innan kappale, jolla esiintyy myös yhdysvaltalaisduo Marian Hill. Sen julkaisi Atlantic Records digitaalisesti ladattavana singlenä 25. marraskuuta 2014. Kappaleeseen liittyvä lyriikkivideo julkaistiin singlen julkaisupäivänä. Kappale on päässyt tähän mennessä listoille Bulgariassa ja artistin kotimaassa Romaniassa.

Virallinen musiikkivideo kappaleeseen julkaistiin YouTubessa 9. joulukuuta 2014.

## Kappaleet
**Digitaalinen lataus**

#

## Listasijoitukset

## Lähteet
Pohjoisen Egean saaret

**Pohjoisen Egean saaret** (; myös *Koillisen Egean saaret*; ) on Kreikan Egeanmeren saariin kuuluva saariryhmä, jonka saaret sijaitsevat Välimereen kuuluvan Egeanmeren koillisosassa.

Saariryhmän suurimmat saaret ovat Turkin rannikon edustalla sijaitsevat Sámos, Ikaría, Chíos, Lesbos (*Lésvos*) ja Límnos, sekä pohjoisempana Traakianmeressä sijaitsevat Samothráki ja Thásos. Laajasti ottaen saariryhmään voidaan lukea myös alueen Turkin puolella sijaitsevat saaret, joista suurimmat ovat Imbros (Gökçeada) ja Tenedos (Bozcaada).

Pohjoisen Egean saarten pohjoisimmista saarista (Samothráki, Thásos, Límnos, Ágios Efstrátios, Imbros ja Tenedos) käytetään myös nimitystä **Traakian [[Sporadit]]** (Θρακικές Σποράδες, *Thrakikés Sporádes*) ja eteläisimmistä saarista (Lesbos, Chíos, Ikaría, Sámos sekä Foúrnoin saaret) nimitystä **Itäiset Sporadit** (Ανατολικές Σποράδες, *Anatolikés Sporádes*). Saariryhmän länsipuolella sijaitsevat (Pohjoiset) Sporadit, eteläpuolella puolestaan Dodekanesian saaret (Eteläiset Sporadit) sekä Kykladit.

Hieman syrjäisemmästä sijainnistaan johtuen Pohjoisen Egean saaret eivät ole aivan samanlaisia turismin keskuksia kuin Kreikan eteläisemmät saaret, mutta turismi saarilla on kasvussa.

## Saaret

Pohjoisten Egean saarten suurimmat saaret ovat:

## Hallinto

Hallinnollisesti suurin osa Kreikan Pohjoisen Egean saarista kuuluu Pohjois-Egean saarten alueeseen. Thásos ja Samothráki kuuluvat Itä-Makedonian ja Traakian alueeseen.

## Lähteet

## Aiheesta muualla
Martin Benák

**Martin Benák** (s. 27. toukokuuta 1988) on slovakialainen keihäänheittäjä. Benákin ennätys on toukokuussa 2010 Trnavassa heitetty 79.90. Seuratasolla Benák edustaa Slávia ŠŠ Trenčíniä. Vuonna 2010 Benák sijoittui kolmanneksi joukkueiden EM-kisojen kakkosliigan keihäskilpailussa. Hän on osallistunut kolmiin EM-kisoihin, joissa jokaisessa hän on jäänyt karsintaan, parhaimpana sijoituksena vuoden 2014 EM-kisojen 17. sija.

## Lähteet
* 
* http://www.european-athletics.org/athletes/group=b/athlete=154693-benak-martin/index.html
Dumb Ways to Die

**Dumb Ways to Die** on australialaisen Melbournen kaupungin metron Metro Trains Melbournen kehittämä mainoskampanja, jonka tehtävä on kertoa, että junia pitää varoa. Kampanjan videosta tuli suosittu video eli viraalivideo netissä marraskuussa 2012 kuva- ja videopalvelu YouTuben kautta.

## Video
Videon ovat tehneet Pat Baron, Julian Frost sekä tuottanut Cinnamon Darvall. Video ladattiin YouTubeen marraskuussa 2012 ja se sai kahdessa vuorokaudessa kaksi ja puoli miljoonaa näyttökertaa. Marraskuuhun 2014 mennessä videota on katsottu YouTubessa yli 92 miljoonaa kertaa. Videossa 21 erikoista värikästä oliota kuolevat kukin mielikuvituksellisella tavalla ja jokainen näistä olioista liittyy lopussa laulamaan kampanjan kappaletta *Dumb Ways to Die*. Videon lopussa ääni varoittaa katsojia junista.

## Kappale
Kappaleen eli *Dumb Ways to Dien* ovat tehneet John Mescall ja Ollie McGill, joka myös tuotti sen. Kappaleen laulaa Tinpan Orange -yhtyeen solisti Emily Lubitz. Kappale kertoo englannin kielellä videon tapahtuman eli olioiden mielikuvitukselliset kuolemat. Kappale ja video on liitetty yhteen ja ne ovat saaneet suurta suosiota YouTubessa. 

## Pelit
Ensimmäinen Dumb Ways to Die -peli eli yksinkertaisesti vain *Dumb Ways to Die*, julkaistiin toukokuussa 2013 ensin iOSille ja saman vuoden syyskuussa Androidille. Pelin tarkoituksena on estää videosta ja kappaleesta tuttuja olioita kuolemasta tekemällä erilaisia asioita. Marraskuussa 2014 julkaistiin pelin jatko-osa *Dumb Ways to Die 2*, jossa on täysin sama periaate kuin edeltäjässään, mutta siinä on huomattavasti enemmän erilaisia tasoja kuin ykkösosassa.

## Lähteet
* http://www.youtube.com/watch?v=IJNR2EpS0jw
* http://dumbwaystodie.com/
Karan Arjun

**Karan Arjun** on intialainen hindinkielinen toimintaelokuva, joka sai ensi-iltansa 13. tammikuuta 1995. Elokuvan on ohjannut ja tuottanut Rakesh Roshan. Tärkeitä rooleja näyttelevät Salman Khan, Shah Rukh Khan, Raakhee, Amrish Puri, Kajol ja Mamta Kulkarni.

## Juoni
Karan ja Arjun syntyvät uudelleen eri puolilla maata. Heidän edellisen elämänsä äidin usko tuo veljekset taas yhteen kostamaan kuolemansa.

## Näyttelijät

## Soundtrack

## Vastaanotto
*Karan Arjun* oli vuoden 1995 toiseksi menestynein hindinkielinen elokuva *[[Dilwale Dulhania Le Jayenge]]n* jälkeen.

## Palkinnot
;Filmfare Awards
* Paras toiminta – Bhiku Varma
* Paras leikkaus – Sanjay Varma

;Screen Awards
* Paras musiikki – Rajesh Roshan

## Lähteet

## Aiheesta muualla
* 
*
Kanellapuukasvit

**Kanellapuukasvit** (Canellaceae) on vain 13 lajia käsittävä pieni kasviheimo koppisiemenisten Canellales-lahkossa.

## Tuntomerkit
Kanellapuukasvit ovat ainavihantia pensaita tai puita, joiden kaarna on usein melko vaalea. Lehdet sijaitsevat kierteisesti tai kahdessa rivissä ja ovat melko paksuja, aromaattisia, korvakkeettomia, ehytlaitaisia. Kukinto on vaihtelevanlainen. Kukissa on kolme verholehteä, 5–12, harvoin neljä punaista ja tavallisesti erillistä terälehteä, yhteenkasvaneet heteet, joita voi olla paljon ja joiden ponnet avautuvat kukasta ulospäin, sekä 2–6 yhteenkasvaneen emilehden muodostama sikiäin, jossa on laitaistukat; vartalo on lyhyt ja luotti liuskainen. Sikiäimessä on kaikkiaan vähintään neljä tai paljon luokkimaisesti taipuneita siemenaiheita. Hedelmä on verhiön suojaama marja. Siemenessä voi olla kirjava endospermi. Kromosomiston annosluku on n = 11, 13, 14.

## Levinneisyys
Kanellapuukasvien levinneisyyskuva on hajanainen trooppisessa Amerikassa, Itä-Afrikassa ja Madagaskarilla.

## Luokittelu
Kanellapuukasveihin kuuluu viiteen sukuun luettavat 13 lajia. Suvut ovat:
* *[[kanellapuut|Canella]]* P.Browne – kanellapuut
* *[[Capsicodendron]]* Hoehne
* *[[Cinnamodendron]]* Endl.
* *[[Cinnamosma]]* Baill.
* *[[Pleodendron]]* Tiegh.
* *[[Warburgia]]* Engl.

## Käyttö
Kanellapuun (*Canella winterana*) aromaattisesta kuoresta saadaan niin sanottua valkokanelia, jota käytetään vahvistavana rohtona ja piristeenä tai mausteena, mutta myös kalamyrkkynä Puerto Ricossa. Länsi-intialaisen lajin *[[Cinnamodendron corticosum]]* kuorta käytetään myös vahvistavana rohtona. Madagaskarilaisen *[[Cinnamosma fragrans]]* -lajin aromaattista puuta käytetään itämailla uskonnollisiin rituaaleihin. Ugandalaisen lajin *[[Warburgia ugandensis]]* pihkaa käytetään liimana työkalujen varsien kiinnittämisessä, lehtiä ravinnoksi ja kuorta laksatiivina. *[[Warburgia stuhlmannii]]* -laji tuottaa puuta, josta Lähi-idässä tehdään pikkuesineitä ja josta uutetaan öljyä voimakkaisiin parfyymeihin. Tansaniassa käytetään *[[Warburgia elongata]]* -lajin hedelmiä ravinnoksi.

## Lähteet
* Kasvien maailma. Otavan iso kasvitietosanakirja. Osa 2. Helsinki, Otava, 1980. 
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since].

### Viitteet

## Aiheesta muualla
* Canellaceae,  Delta-intkey.com
* Canellaceae, Kew.org
* Canellaceae, Efloras.org
* Canellaceae, Plantsystematics.org (kuvia)
Ráches (Ikaría)

**Ráches** () on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ραχών, *Dimotikí Enótita Rachón*) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2&nbsp;163 ja varsinaisen Ráchesin kylän (myös **Christós**, Χριστός tai *Christós Rachón*, Χριστός Ραχών) väkiluku 359 (vuonna 2011).

Ráchesin kylä sijaitsee Ikarían luoteisissa sisäosissa noin 500 metrin korkeudessa. Kunnallisyksikkö käsittää Ikarían saaren koko länsiosan. Ráches oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Évdiloksen kanssa, jolloin se muuttui uuden kunnan kunnallisyksiköksi.

Mikis Theodorakis oli karkotettuna Ráchesiin vuonna 1947.

## Kunnallisyksikön osat

Ráchesin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Henkisesti läski

**Henkisesti läski** on vuonna 2008 ensi-iltansa saanut Antti Heikki Pesosen ohjaama lyhytelokuva. Elokuvassa rakkaus lyö nuorta miestä lekalla päähän.

## Näyttelijät

## Tuotanto
Elokuva on Taideteollisen korkeakoulun Elokuva- ja lavastustaiteen osaston oppilastyö.

## Vastaanotto
Elokuva sai opiskelijasarjan kunniamaininnan Kettupäivillä 2009.

## Lähteet

## Aiheesta muualla
* 
*
Talttumaton Tarzan

**Talttumaton Tarzan** () on seitsemäs Edgar Rice Burroughsin kirjoittamista Tarzan-kirjoista. Kirja koostuu kahdesta eri tarinasta, joista *Talttumaton Tarzan* julkaistiin englanniksi 1919 ja *Tarzan ja valkoinen nainen* 1920.

Suomeksi teoksen on julkaissut usea kustantaja. Karisto julkaisi Talttumattoman Tarzanin vuonna 1924, milloin alkuosan, Talttumaton Tarzan, oli suomentanut L. Karila ja Tarzan ja valkoinen nainen oli Alpo Kupiaisen suomentama. Toisen laitoksen kustansi Taikajousi vuonna 1968 ja suomensi Seppo Ilmari. Oman laitoksensa julkaisivat myös Kauppakirjapaino (1971), WSOY (1975) ja Kirjayhtymä (1991). Näistä kaikki muut paitsi WSOY:n laitos julkaistiin sidottuna.

## Juoni
Eletään ensimmäisen maailmansodan aikaa. Tarzanin ollessa poissa saksalaiset tuhoavat hänen Afrikan-kotinsa.

## Vastaanotto
Talttumaton Tarzan on sarjan kiistanalaisimpana pidetty osa. Kiistanalaisuuden syynä on kirjan kuvaus saksalaisista läpeensä pahoina ihmisinä.

## Aiheesta muualla
* ''Talttumaton Tarzan'' Gutenberg-projektissa
Barbara von Schoultz

**Barbara Johanna Angéle von Schoultz** (16. joulukuuta 1936 Helsinki – 29. toukokuuta 2014) oli suomenruotsalainen filosofian kandidaatti ja runoilija.

Barbara von Schoultzin vanhemmat olivat toimistonjohtaja Sven von Schoultz ja kirjailija Solveig von Schoultz.

Barbara von Schoultz kuoli vuonna 2014 ja hänet on haudattu Helsingissä Hietaniemen hautausmaalle.

## Teoksia
* *Myrlejon* : dikter. Schildt, Helsingfors 1963
* *Den älskades tand* : dikter. Schildt, Helsingfors 1965
* *Ofta annorlunda*  : dikter. Schildt, Helsingfors 1968

## Lähteet
* 
* Kirjasampo.fi : Barbara von Schoultz
* 	Svenskt författarlexikon 5. 1961-1965 (Projekt Runeberg)

### Viitteet
Globe (Arizona)

**Globe** on kaupunki Arizonan osavaltiossa Yhdysvalloissa. Se on Gilan piirikunnan pääkaupunki. Vuoden 2018 arvion mukaan siellä asui 7&nbsp;346 asukasta. Kaupungin pinta-ala on noin 47 neliökilometriä.

Globe (1876–1878 Globe City) on perustettu vuonna 1876. Alussa se oli kaivosleiri, joka rikkaiden hopea- ja kuparilöytöjen ansiosta kasvoi nopeasti. Kaupungin nimi juontaa maapallonmuotoisesta hopeaesiintymästä. 

Globe sijaitsee Cobre Valley -nimisessä laaksossa. Pinal Mountains -vuoristo sijaitsee lähistöllä. Phoenixiin on matkaa maanteitse 140 kilometriä.

Kaivosteollisuus ja karjanhoito ovat kaupungin tärkeimmät elinkeinot.


Pinal Mountains.jpg|Pinal Mountains
Panoramic view of reduction works and copper mines, Globe, Ariz. Terr., ca. 1898-99 - NARA - 516373.jpg|Kuparikaivos Globessa noin vuonna 1898–1899.
Globe, Arizona from Santa Cruz 1.JPG|Globe


## Lähteet

## Aiheesta muualla
Kultainen pääsylippu – P, NP ja mahdottoman tavoittelu

**Kultainen pääsylippu – P, NP ja mahdottoman tavoittelu** on  Lance Fortnowin kirjoittama kirja, joka käsittelee P=NP-ongelmaa. Fortnow kirjoitti alun perin katsauksen kyseisestä ongelmasta tietokonelaskennan ammattilaisille. Tästä artikkelista tuli todella suosittu ja hän päätti laajentaa sen suurelle yleisölle tarkoitetuksi kirjaksi. Kirja alkaa kauppamatkustajan ongelman käsittelyllä ja tämän jälkeen Fortnow kuvaa sitä, millaista arkielämä olisi, jos tietokone voisi laskea kaiken. Kirjan nimi viittaa englantilaiseen sananlaskuun. Kirjan on suomentanut Kimmo Pietiläinen ja julkaissut suomeksi Terra Cognita. Siinä on 186 sivua.

## Lähteet
Hashimoto

**Hashimoto** voi tarkoittaa seuraavia:

;paikkoja:
* Hashimoto, Japanin Wakayaman prefektuurin kaupunki
* Hashimoto, Fukuokan kaupunginosa
* Hashimoton metroasema, Fukuokan Nanakuma-metrolinjan pääteasema

;henkilöitä:
* Anna Hashimoto (s. 1989), brittiläinen klarinetisti
* Daiki Hashimoto (s. 2001), japanilainen telinevoimistelija, olympiavoittaja ja maailmanmestari
* Hakaru Hashimoto (1881–1934), japanilainen lääketieteen tutkija
* Hideo Hashimoto (s. 1979), japanilainen jalkapalloilija
* Kento Hashimoto (s. 1993), japanilainen jalkapalloilija
* Kimiko Hashimoto (s. 1953), japanilainen koripalloilija
* Kingoro Hashimoto (1890–1957), japanilainen sotilas ja poliitikko
* Mochitsura Hashimoto (1909–2000), Japanin keisarillisen laivaston komentaja
* Reika Hashimoto (s. 1980), japanilainen malli ja näyttelijä
* Ryūtarō Hashimoto (1937–2006), Japanin pääministeri 1996–1998
* Seiko Hashimoto (s. 1964), japanilainen pikaluistelija, ratapyöräilijä ja poliitikko
* Shinobu Hashimoto (1918–2018), japanilainen elokuvakäsikirjoittaja
* Tōru Hashimoto (s. 1969), japanilainen poliitikko

;muuta:
* Hashimoton tyreoidiitti, autoimmuunihäiriöstä johtuva kilpirauhastulehdus.
Wendt

**Wendt** on muun muassa seuraavien henkilöiden sukunimi:

* von Wendt, suomalainen aatelissuku
* Albert Wendt (s. 1939), samoalainen kirjailija
* Alexander Edvard von Wendt (1838–1875), suomalainen kapteeni ja valtiopäivämies
* Alexander Jakob von Wendt (1800–1874), suomalainen kenraaliluutnantti ja Suomen kaartin komentaja
* Anna von Wendt (s. 1985), suomalainen kouluratsastaja
* Benny Wendt (s. 1950), ruotsalainen jalkapalloilija
* Carl von Wendt (1881–1925), asianajaja ja upseeri, Suomenlinnan vankileirin siviilikomendantti 1918
* Ernst von Wendt (1877–1939), suomalainen toimittaja, kirjailija ja valtiopäivämies
* Fredrik Willehad von Wendt (1843–1891), suomalainen eversti ja valtiopäivämies
* Georg von Wendt (1876–1954), suomalainen professori ja poliitikko
* George Wendt (1948–2025), yhdysvaltalainen näyttelijä
* Gerhard Wendt (1934–2010), suomalainen liikemies, Kone Oyj:n johtaja
* Hjalmar von Wendt (1874–1948), suomalainen vuorineuvos, Finlaysonin toimitusjohtaja
* Juliana von Wendt (1915–2007), suomalainen kansalaisaktivisti ja eläinsuojelija
* Lennart von Wendt (1947–2009), suomalainen lastenneurologian professori
* Oscar Wendt (s. 1985), ruotsalainen jalkapalloilija
* Ulla von Wendt (1917–2011), suomalainen kuvittaja ja lastenkirjailija.

## Katso myös
* Juliana von Wendtin säätiö, eläinsuojelussa toimiva säätiö
* Wendtin talo, Helsingin Hakaniemessä sijainnut rakennus
Jefferson (jalkapalloilija, 1988)

**Jefferson Nascimento**, tunnetaan nimellä **Jefferson** (s. 5. heinäkuuta 1988 Campo Formoso, Brasilia), on brasilialainen jalkapalloilija. Pelipaikaltaan hän on vasen laitapuolustaja.

## Lähteet
Parione

**Parione** on Rooman kuudes rione, jota ympäröivät lännessä ja pohjoisessa Ponte, idässä Sant’Eustachio ja etelässä Regola. Sen koko on noin 19 hehtaaria, väkiluku 2&nbsp;700 ja väestötiheys 14&nbsp;100 asukasta neliökilometrillä (2013). Kaupunginosa tunnetaan Piazza Navonan ja Campo de’ Fiorin aukioista sekä Palazzo della Cancellerian renessanssipalatsista.

## Rajat
Parionen rajat suhteessa naapurikaupunginosiin ovat seuraavat:
* Sant’Eustachio: Piazza delle Cinque Lune → Corso del Rinascimento → Via dei Chiavari
* Regola: Via dei Giubbonari → Piazza Campo de’ Fiori → Via dei Cappellari → Via del Pellegrino → Via dei Banchi Vecchi
* Ponte: Vicolo Cellini → Via dei Filippini → Piazza dell’Orologio → Via del Governo Vecchio → Via del Corallo → Piazza del Fico → Via della Pace → Via di Tor Millina → Via di Santa Maria dell’Anima → Via di Tor Sanguigna → Piazza di Tor Sanguigna → Piazza delle Cinque Lune


File:Piazza Navona 1.jpg|Piazza Navona
File:Parione - palazzo Riario o Cancelleria nuova 1628.JPG|Palazzo della Cancelleria
File:Campo dei Fiori.jpg|Campo de’ Fiori


## Lähteet

## Aiheesta muualla
Von Wendt

**Von Wendt** on suomalainen aatelissuku.

Suvun varhaisin tunnettu esi-isä oli lyypekkiläinen parturi ja kirurgi Johann Friedrich Wendt (k. 1779). Hänen poikansa Johan Jakob Adolf Wendt (1758–1835) toimi sotilaslääkärinä Venäjän armeijassa, sai hovineuvoksen arvonimen ja asettui Vanhan Suomen alueelle Sortavalan piirilääkäriksi. Hänen poikansa, eversti (sittemmin kenraaliluutnantti) Alexander Jakob Wendt aateloitiin vuonna 1847 nimellä *von Wendt*. Suku merkittiin Suomen ritarihuoneelle aatelisena sukuna nro 213.

Von Wendtit ovat omistaneet muun muassa Helsingin pitäjän Linnan (1843–1852) ja Linnaisten kartanot (1915–1926), Somerniemen Palikaisten kartanon (1852–1881) ja Paimion Viksbergin kartanon (1892–1905). Vuorineuvos Hjalmar von Wendt osti vuonna 1919 Kangasalla sijaitsevan Toosilan kartanon, joka on siitä lähtien ollut suvun omistuksessa.

Suvun hautakappeli vuodelta 1848 sijaitsee Helsingin pitäjän kirkon hautausmaalla ja on edelleen käytössä. 

## Tunnettuja jäseniä
*Alexander Jakob von Wendt (1800–1874), kenraaliluutnantti, Suomen kaartin komentaja
*Alexander Edvard von Wendt (1838–1875), kapteeni ja valtiopäivämies, Alexander Jakob von Wendtin poika
*Fredrik Willehad von Wendt (1843–1891), eversti ja valtiopäivämies, Alexander Jakob von Wendtin poika
*Hjalmar von Wendt (1874–1948), vuorineuvos, Finlayson-Forssan toimitusjohtaja, Alexander Jakob von Wendtin pojanpoika
*Georg von Wendt (1876–1954), kotieläinopin professori, kansanedustaja, Fredrik Willehad von Wendtin poika
*Ernst von Wendt (1877–1939), päätoimittaja, valtiopäivämies, Fredrik Willehad von Wendtin poika
*Carl von Wendt (1881–1925), asianajaja, vankileirin johtaja, Fredrik Willehad von Wendtin poika
*Dorle von Wendt, *von Wendt-Stenius* (1909–1990), näyttelijä, Georg von Wendtin tytär
*Juliana von Wendt (1915–2007), eläinsuojeluvaikuttaja, Georg von Wendtin tytär
*Barbara Winckelmann, o.s. *von Wendt* (1920–2009), kirjailija, Georg von Wendtin tytär
*Lennart von Wendt (1947–2009), lastenneurologian professori
*Anna von Wendt (s. 1985), kouluratsastaja, maanviljelijä ja yrittäjä.

Äitinsä puolelta sukuun ovat kuuluneet muun muassa toimittaja-kirjailija Yrsa Stenius ja toimittaja-poliitikko Nils Torvalds.

## Lähteet
Fenasyylikloridi

**Fenasyylikloridi** eli **α-klooriasetofenoni** tai **2-klooriasetofenoni** (C8H7ClO) on ketoneihin kuuluva orgaaninen yhdiste ja asetofenonin kloorattu johdannainen. Yhdistettä voidaan käyttää valmistettaessa lääkeaineita ja aikaisemmin sitä on käytetty myös kyynelkaasuna.

## Ominaisuudet
Huoneenlämpötilassa fenasyylikloridi on värittömiä tai valkoisia kiteitä. Yhdiste liukenee vain hyvin vähän veteen, mutta paremmin etanoliin, dietyylieetteriin, asetoniin, bentseeniin ja hiilidisulfidiin. 

Fenasyylikloridi ärsyttää hyvin voimakkaasti hengityselimiä, ihoa ja silmiä. Se on voimakas lakrymaattori eli kyynelvuotoa aiheuttava aine. Silmien kautta tapahtuva altistuminen fenasyylikloridille voi aiheuttaa pysyvän sokeutumisen.

## Valmistus ja käyttö
Fenasyylikloridia valmistetaan bentseenin ja klooriasetyylikloridin välisellä Friedel–Crafts-asylointireaktiolla. Katalyyttinä reaktiossa käytetään alumiinikloridia.
:

Fenasyylikloridia voidaan käyttää eräiden lääkeaineiden valmistamiseen. Sitä on käytetty myös kyynelkaasuna mellakoiden taltuttamiseen. Tähän tarkoitukseen fenasyylikloridia on käytetty sekä aerosolina että kranaateissa.

## Lähteet
Lance Fortnow

**Lance Fortnow** on Georgia Tech -yliopiston laskentatieteen professori ja tietokirjailija. Hän on kirjoittanut teoksen *[[Kultainen pääsylippu – P, NP ja mahdottoman tavoittelu]]*.

## Lähteet
Aralkum

**Aralkum** on entisen Araljärven pääaltaan kuivuttua sen paikalle muodostunut hiekka- ja suola-aavikko. Hiekan on väitetty tapahtuneen ympäristökatastrofin vuoksi sisältävän myrkkyjä. Aralkum on maailman nuorin aavikko.

## Kirjallisuutta
* Aralkum - A Man-Made Desert (2012).  Breckle, Siegmar-W.; Wucherer, Walter; Dimeyeva, Liliya A.; Ogar, Nathalia P. .

## Lähteet
* 
* 

## Aiheesta muualla
* 
*
Leonard Mlodinow

**Leonard Mlodinow** on fyysikko, professori ja tietokirjailija. Hän on kirjoittanut yhdessä Stephen Hawkingin kanssa kirjat *[[Ajan lyhyempi historia]]* ja *[[Suuri suunnitelma]]*.

## Lähteet
Lisää matematiikan iloja

**Lisää matematiikan iloja** on Theoni Pappasin kirjoittama kirja, joka on jatkoa kirjalle Matematiikan ilot. Kirja esittelee matematiikan kansanperinnettä ja historiaa. Suomeksi kirjan on kustantanut Terra Cognita ja suomentanut Juha Pietiläinen.  Kirjassa on 319 sivua.  

## Lähteet
Kourijärvi (Ulvila)

**Kourijärvi** on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen, vaikka järvi laskeekin Palusjärveen.

## Maantiede
Järven pinta-ala on 34,0 hehtaaria ja sen pituus on 1,3 kilometriä ja leveys 750 metriä. Järven muoto on kapea ja sillä vuorottelevat pitkät lahdet ja niemet toisiaan. Pisin näkymä järvellä on 750 metriä. Järven luusua sijaitsee järven länsirannalla sen eteläisessä osassa, josta saa alkunsa 5,3 kilometriä pitkä Palusjärveen laskeva Kourinoja.

Järven rantaviiva on 7,0 kilometriä pitkä ja ranta on pääosin moreeni- ja kalliopohjaista metsämaastoa. Seutu on kovin kivikkoista ja sen vuoksi järvessäkin on runsaasti kiviä. Sen sijaan saarina on järvellä vain kaksi pientä luotoa. Rannoilla on muutamia loma-asuntoja ja niille pääsee metsäteitä pitkin kääntymällä itään Kullaalta tievalta tieltä Järventaustan kohdilla.

## Kourijärven valuma-alueen kuvailu
Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen.

## Lähteet
Martin de Thurah

**Martin de Thurah** (s. 29. huhtikuuta 1974 Kööpenhamina) on tanskalainen elokuva- ja musiikkivideo-ohjaaja. Hän on valmistunut ohjaajaksi Den Danske Filmskolesta vuonna 2002.

De Thurah on ohjannut musiikkivideoita monille tunnetuille artisteille, joihin lukeutuvat esimerkiksi Röyksopp (2005, 2014), Mew (2005, 2010), The Futureheads (2006), Kanye West (2008), Will Young (2008), James Blake (2011) ja David Byrne (2012). De Thurah voitti DMA-palkinnon eli ”Tanskan Grammyn” vuonna 2006 Carpark Northille ohjaamallaan videolla *Human*. Vuonna 2014 hän ohjasi Hennessy-konjakkimerkille mainosvideon *The Ride*, jossa esiintyy merkin yhteistyökumppani Nas.

## Lähteet

## Aiheesta muualla
* Martin de Thurah Vimeossa
*